**ΔΕΛΤΙΟ ΤΥΠΟΥ**

Στο πλαίσιο του προγράμματος «ΤΟΠΙΚΑ ΣΧΕΔΙΑ ΓΙΑ ΤΗΝ ΑΠΑΣΧΟΛΗΣΗ ΠΡΟΣΑΡΜΟΣΜΕΝΑ ΣΤΙΣ ΑΝΑΓΚΕΣ ΤΩΝ ΤΟΠΙΚΩΝ ΑΓΟΡΩΝ ΕΡΓΑΣΙΑΣ – ΤΟΠΣΑ», η Βιώσιμη Αναπτυξιακή Σύμπραξη Έβρου διοργανώνει ημερίδα ενημέρωσης, την Κυριακή 23 Φεβρουαρίου 2014 στις 18.00 στο Πνευματικό Κέντρο Δήμου Σαμοθράκης στη Χώρα Σαμοθράκης.

Στην ημερίδα θα παρουσιαστεί η πράξη Τοπικό Δίκτυο για τη Βιώσιμη Απασχόληση του Νομού Έβρου που υλοποιεί η ΒΑΣ Έβρου και θα ενημερωθούν όλοι όσοι έχουν αιτηθεί για συμμετοχή ως ωφελούμενοι στο πρόγραμμα.

Τις αμέσως επόμενες δύο ημέρες 24 και 25 Φεβρουαρίου θα πραγματοποιηθούν οι συνεντεύξεις των δικαιούχων από την Βιώσιμη Αναπτυξιακή Σύμπραξη Έβρου ώστε να γίνει η επιλογή των τελικών ωφελουμένων. Οι συνεντεύξεις θα πραγματοποιηθούν στο Πνευματικό Κέντρο στη Χώρα και ο κάθε ενδιαφερόμενος θα ειδοποιηθεί τηλεφωνικά για τον αριθμό του και την ώρα προσέλευσης του.